7. ΝΟΜΟΘΕΤ.ΔΙΑΤΑΓΜΑ υπ’ αριθ. 1088 της 15 Ιαν./5 Μαρτ. 1942 (ΦΕΚ Α΄ 46) Περί διώξεως αδικημάτων τινών στρεφομένων κατ’ οργάνων Δημοσίας Ασφαλείας. Εκυρώθη εξ υπ’ αρχής και διετηρήθη εν ισχύϊ δια της υπ’ αριθ. 301 της 30/30 Μαΐου 1946 Πράξεως του Υπ. Συμβουλίου. Άρθρ.1.-(Κατηργήθη υπό του άρθρ. 2 παρ. 6 Ν.Δ. 624/48 τ. 1). Άρθρ.2.-Η επίθεσις κατ’ οργάνων Δημοσίας Ασφαλείας, καθόσον μεν δεν περιέχει άλλην τινά αξιόποινον πράξιν τιμωρείται με φυλάκισιν τουλάχιστον 3 μηνών, γενομένη δε δι’ όπλων ή διά βιαιοπραγίας κατά των οργάνων τούτων με φυλάκισιν τουλάχιστον εξ μηνών. Το άνω άρθρον επεκυρώθη εκ νέου διά του άρθρ. 4 Ν.Δ. 624/948. Άρθρ.3-4.(Κατηργήθησαν υπό του άρθρ. 2 παρ. 6 Ν.Δ. 624/948). Άρθρ.5.-Με φυλάκισιν μέχρις ενός έτους τιμωρείται όστις προσκληθείς προφορικώς ή εγγράφως αρνείται να δηλώση ή δηλοί ψευδώς εις τα όργανα Δημοσίας Ασφαλείας την ταυτότητα αυτού ή ετέρου γνωστού αυτώ προσώπου. Το άρθρ. 5 ετροποποιήθη ως άνω διά του άρθρ. 9 Ν.Δ. 624/948. Άρθρ.6-8.(Κατηργήθησαν υπό του άρθρ. 2 παρ. 6 Ν.Δ. 624/948). 8.Β.ω.6-7 Διάφορα Αδικήματα 